b'\n_START_ARTICLE_\nZavod za prestajanje kazni zapora Ig\n_START_PARAGRAPH_\nZavod za prestajanje kazni zapora Ig je zavod za prestajanje kazni zapora v Sloveniji. V njem so zaprte \xc5\xbeenske obsojenke, pripornice in \xc5\xbeenske, zoper katere se izvr\xc5\xa1uje uklonilni zapor ter mladoletnice, obsojene na mladoletni\xc5\xa1ki zapor. ZPKZ Ig ima odprti, polodprti in zaprti oddelek, ki se med seboj lo\xc4\x8dijo po stopnji zavarovanja in omejevanja svobode gibanja. Zavod ima kapaciteto 83 oseb._NEWLINE_Zavod se nahaja na Igu pri Ljubljani, v nekdanjem grajskem poslopju. Direktorica zavoda Ig je mag. Danijela Preli\xc4\x87.'